Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 155

131. Cikk Az Általános Szabályzat hatálybalépése és érvényességének időtartama A jelen általános szabályzat 1996. január 1-jén lép hatályba, és a következő kongresszus okiratainak életbelépéséig marad érvényben. Ennek hiteléül a tagországok kormányainak meghatalmazottai az általános szabályzatot egy példányban aláírták, amelyet a Nemzetközi Iroda vezérigazgatójánál helyeznek letétbe. A kongresszust rendező ország kormánya erről mindegyik félnek egy másolatot küld. Kelt Szöulban, 1994. szeptember 14-én.” 1998/110. szám „EGYETEMES POSTAEGYEZMÉNY Az Egyesület tagországai kormányainak alulírott meghatalmazottai az Egyetemes Postaegyesület Bécsben, 1964. július 10-én kötött Alapokmánya 22. Cikkének 3. bekezdése alapján, közös egyetértéssel és az Alapokmány 25. Cikke 4. bekezdésének fenntartásával ebben az Egyezményben megállapították a nemzetközi postaszolgálatra alkalmazandó közös szabályokat és a levélpostai forgalomra vonatkozó rendelkezéseket.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes